1972-ben a McLaren csapattal debütált a Formula–1-ben az amerikai nagydíjon, Watkins Glenben, ahol az időmérő edzésen a nyolcadik rajtkockát szerezte meg, majd a futamon a harmadik helyre hozta fel az autót, de az megpördült, visszaesett a mezőnyben, és végül kilencedikként ért célba. Azonnal magára vonta a figyelmet, és a következő évben tovább folytatta a fejlődést. Megnyerte a Formula–5000-es bajnokságot valamint ötször versenyezhetett a Formula–1-ben, szintén a McLarennél.